রমেশের মতে, পরাধীন ভারতে হাসকর ছিলেন একজন শক্তিশালী আমলা। ইন্দিরার সঙ্গে তাঁর পরিচয় হয় ১৯৩৮ সালে। ১৯৬৭-১৯৭৩ সাল, এই পাঁচ বছরে ইন্দিরার অসংখ্য রাজনৈতিক এবং প্রশাসনিক কাজে হাসকরের ভূমিকা ছিল অগ্রগণ্য। প্রশাসনিক সিদ্ধান্তের বাইরেও দীর্ঘদিন ধরে তিনি ছিলেন ইন্দিরার রাজনৈতিক গুরু। কিন্তু ইন্দিরা-তনয় সঞ্জয় গান্ধীর মারুতি প্রকল্প নিয়ে তাঁর বিরুদ্ধমতের প্রভাব পড়ে ইন্দিরার সঙ্গে সম্পর্কে। হাসকর ইন্দিরাকে বোঝানোর চেষ্টা করেছিলেন, মারুতির মতো ছোটো ব্যক্তিগত গাড়ি তৈরির প্রকল্পের বদলে গণপরিবহণ ব্যবস্থাকে আরও উন্নত করার উদ্যোগ নেওয়া হোক।